Adolf Indrebø

Adolf Oliverson Indrebø (1884–1942) var en norsk offentlig tjenestemann og politiker (Ap). Han var forsvarsminister i 1935 og finansminister 1935-36.

Indrebøs yrkeskarriere starta som offiser og lærer på landbruksskole. Etter at han flytta til Oslo i 1909, hadde han ulike stillinger i kommunen. Han endte etter hvert opp som direktør i reinholdsverket og seinere som generaldirektør i Oslo Lysverker.

Indrebø var medlem av Oslo bystyre fra 1917 til 1934. Han var ordfører 1929–31, og var da også den som la ned grunnsteinen for Oslo rådhus. Arbeiderpartiet ønsket på den tiden republikk, og Indrebø unnlot å invitere kong Håkon til grunnsteinsnedleggelsen. Kongen kjøpte da billett på egen regning, og bivånet seremonien fra første rad. Bilde fra grunnsteinsnedleggelsen hos Sturlason Press Agency; besøkt 30. mars 2016.

I 1935 blei han finansminister i Johan Nygaardsvolds regjering. En kort periode var han også forsvarsminister.

Indrebø var ei tid formann i Sosialdemokratisk studentforening og varaformann i Bondeungdomslaget i Oslo. Han var også formann i Arbeiderpartiets by- og herredslag.
 Referanser 

 Kilder 
 Biografi hos Norsk samfunnsvitenskapelig datatjeneste

 Eksterne lenker 



Kategori:Norske finansministre
Kategori:Norske forsvarsministre
Kategori:Ap-statsråder
Kategori:Norske statsråder 1905–1940
Kategori:Ap-ordførere i Oslo
Kategori:Personer fra Førde kommune
Kategori:Personer begravet på Vestre gravlund
Kategori:Norske pedagoger